હથેળી પર અલગ-અલગ રેખાઓ અને પર્વતો સિવાય દરેક આંગળી અલગ-અલગ ગ્રહ સંબંધિત હોય છે. આ માટે સંબંધિત ગ્રહોની અશુભ અસરને ઓછી કરવા માટે આંગળીમાં વીંટી પહેરવામાં આવે છે. હસ્તરેખા જ્યોતિષ અનુસાર અંગૂઠાનો સીધો સંબંધ શુક્ર ગ્રહ સાથે છે. આ ગ્રહ ભોગ-વિલાસ અને વૈભવી લાઇફસ્ટાઇલનો કારક છે. જે લોકોની કુંડળીમાં અને હથેળીમાં શુક્ર ગ્રહ સંબંધિત શુભ યોગ હોય, તેઓ હંમેશાં સુખી રહે છે અને બધી જ સુખ-સુવિધાઓ પણ મેળવે છે. આ ગ્રહ અશુભ હોય તો, વ્યક્તિને દૈનિક જીવનમાં ખૂબજ મુશ્કેલીઓનો સામનો કરવો પડે છે.